
        REPUBLIKA HRVATSKA
Općinski prekršajni sud u Zagrebu                               Poslovni broj: Pp-13443/2025-8
      Zagreb, Avenija Dubrovnik 8

R E P U B L I K A H R V A T S K A

R J E Š E NJ E

	Općinski prekršajni sud u Zagrebu, po sutkinji Katarini Jurišić, prema nacrtu odluke sudske savjetnice, Lane Pezelj, uz sudjelovanje Ivane Kraljić Ožbolt kao zapisničarke, u prekršajnom predmetu protiv okrivljenika Zlatana Kljajića, zastupanog po branitelju Petru Petroviću, odvjetniku u Sesvetama, zbog prekršaja iz članka 229. stavak 4. i 7. Zakona o sigurnosti prometa na cestama („Narodne novine“, broj 67/2008., 48/2010., 74/2011., 80/2013., 158/2013., 92/2014., 64/2015., 108/2017., 70/2019., 42/2020., 85/2022., 114/2022., 133/2023. i 145/2024.), odlučujući o zahtjevu okrivljenika za naknadu troškova prekršajnog postupka, temeljem članka 140. stavak 2. u svezi članka 138. stavak 2. točka 7. Prekršajnog zakona („Narodne novine“, broj  107/2007., 39/2013., 157/2013., 110/2015., 70/2017., 118/2018. i 114/2022.), 9. veljače 2026. 

r i j e š i o    j e

I	Okrivljeniku Zlatanu Kljajiću, sinu Josipa, rođenom 19.6.1976. u Kotor Varošu, Bosna i Hercegovina, državljaninu RH, OIB: 53538173490, s prebivalištem u Zagrebu, Ulica Vjekoslava Heinzela 84A, ima se isplatiti iznos od 250,00 (dvije stotine i pedeset) eura na ime naknade troškova prekršajnog postupka koji obuhvaćaju nagradu i nužne izdatke branitelja. 

II	Nalaže se računovodstvu ovog suda da po pravomoćnosti ovog rješenja navedeni iznos uplati na račun branitelja okrivljenika, Petra Petrovića, odvjetnika u Sesvetama, Bjelovarska ulica 3, OIB: 61826237759

broj IBAN: HR9723900011101155705
kod Hrvatske poštanske banke d.d.

Obrazloženje

1.    Presudom ovog suda broj: Pp-13443/2025-4 od 10. studenog 2025. protiv okrivljenika Zlatana Kljajića, kojeg je u postupku zastupao branitelj Petar Petrović, odvjetnik u Sesvetama, okrivljenik je oslobođen od optužbe zbog djela prekršaja iz članka 229. stavku 4. i 7. Zakona o sigurnosti prometa na cestama.  
2.    	Okrivljenik je po svom branitelju 19. studenog 2025. podnio zahtjev za naknadu troškova prekršajnog postupka u ukupnom iznosu od 250,00 eura, a isti trošak se sastoji u:

· prigovoru na obavezni prekršajni nalog                                            100 bodova 
          vrijednost boda 2,00 eura (Tbr. 54. OT)                                             200,00 eura
          PDV (Tbr. 46. OT)                                                                                50,00 eura
          SVEUKUPNO:                                                                                     250,00 eura

3.	Zahtjev je u cijelosti osnovan. 
4.    	Naime, sud je pregledom spisa, a uzimajući u obzir vrijednost pojedinih radnji odvjetnika određenih odredbama Tarife o nagradama i naknadi troškova za rad odvjetnika („Narodne novine“, broj 138/2023. i 107/2025.) (nastavno OT), utvrdio da branitelju okrivljenika za sastav prigovora od 30. lipnja 2025. na obavezni prekršajni nalog pripada po Tbr. 5. točka 3. u svezi Tbr. 4. točka 1. OT-a 100 bodova, a vrijednost boda iznosi 2,00 eura, što ukupno iznosi 200,00 eura što iz primjenu PDV po Tbr. 46. OT iznosi 250,00 eura.
5.      	Slijedom navedenog, odlučeno je kao u izreci ovog rješenja, a isplata navedenog iznosa izvršit će se na račun branitelja okrivljenika Petra Petrovića, odvjetnika u Sesvetama, sukladno priloženoj specijalnoj punomoći za isplatu navedenih troškova.
			
OPĆINSKI PREKRŠAJNI SUD U ZAGREBU
9. veljače 2026.

           Zapisničarka					                 Sudska savjetnica
     Ivana Kraljić Ožbolt		                                             Lana Pezelj 


                                                                                                  Sutkinja 
                                                                                            Katarina Jurišić	

	Pouka o pravnom lijeku: 
	Protiv ovog rješenja okrivljenik ima pravo žalbe u roku od tri dana po primitku rješenja. Žalba se podnosi Visokom prekršajnom sudu, putem Općinskog prekršajnog suda u Zagrebu, u dva istovjetna primjerka, bez naplate takse.

	Dostavna naredba:
1. okrivljenik: Zlatan Kljajić, Ulica Vjekoslava Heinzela, 84A 10000 Zagreb
2. branitelj: odvjetnik Petar Petrović, Bjelovarska ulica 3, 10360 Sesvete 
3. računovodstvo, po pravomoćnosti
4. pismohrana

